Ամանսիո Օրտեգան ծնվել է երկաթգծի բանվորի ընտանիքում, մայրը աշխատել է՝ որպես սպասուհի: Ընտանիքի աղքատ լինելու պատճառով Ամանսիոն չի կարողանում անգամ ավարտել միջնակարգ դպրոցը և 13 տարեկանից սկսում է աշխատել՝ որպես սուրհանդակ վերնաշապիկի խանութում: Այնուհետև, 1950 թվականին նրան ընդունում են աշխատանքի գալանտերեայի La Maja խանութում, որտեղ արդեն աշխատում էին նրա եղբայրը՝ Անտոնիոն, քույրը և Ռոսալիա Մերան, ով հետագայում դառնում է Ամանսիոյի առաջին կինը: